**Szántó Hunor Albert - Táj restaurációs központ, Bugac**

Egy terv, amibe mindenki elsőre beleszeret. Hogy miért ?

*a személyes érintettség:*

" Sokat néztem ezeket a fákat, csukott szemmel, apám munkára igyekvő kisbuszának hatalmas hátsó ülésén, félig lecsúszva, ahogy a telepített erdőn szabályos ritmusban tör át a napfény…” Azóta a tanyák elhagyatottak lettek, az állattartás megszűnt és szűk egy évtizede tűzvész pusztított a tájon.

*az ökológikus szemlélet:*

Szántó Hunor tájrestaurációs központot tervezett, olyant mely teret ad minden olyan tevékenységnek, mely hozzájárul a Kiskunsági Nemzeti Park ősborókásának helyreállításához. Az épület ideiglenes, csak addig van rá szükség, amíg segíteni kell a természet egyensúlyának helyreállítását. A fal vályogból épített, tömör, élő anyag: a helyből születik és végül eggyé válik azzal. A fa tetőszerkezet újrahasznosítható, a hőszigetelés nádból készül. Egy épület a természetből, a természetnek.



Nagy Csaba